Fur Sund
Fur Sund, farvand i Limfjorden mellem Fur og Salling. Det slyngede sund er på det smalleste sted - mellem Stenøre på Fur og halvøen Branden i Salling - kun ca. 500 m bredt. Største dybde er 15 m, og der er færgeforbindelse mellem Branden og Stenøre. 
Sundet omfatter den lavvandede Selde Vig på Sallingsiden; sammen med Risum Enge udgør det et EF-fuglebeskyttelsesområde.